GiliGold/VAD_KnessetCorpus huggingface dataset:
יעקב אדרי: נדיר מאוד שאני מתנגד לתקציבי ביטחון.
יעקב אדרי: כאן שוב עושים את זה כך שמגדילים את תקציב הביטחון.
יעקב אדרי: לו היינו מקבלים הסבר, אין לי בעיה אבל יש בעיות.
יעקב אדרי: או שתעבירו את זה לשם, לוועדת המשנה, שם ידונו באחריות מלאה, אבל כך להעביר, כשבא לכאן בחורצ'יק צעיר ורענן, נחמד ומוכשר, זה מקומם אותי.
גאלב מג'אדלה: שאלה אינפורמטיבית.
גאלב מג'אדלה: אני רואה כאן רשות האוכלוסין וההגירה ומעברי הגבול, 70.
משה גפני: תענה לו.
רועי קונפינו: הסעיף בגדול משמש את רשות ההגירה והאוכלוסין בעיקר למשל במאבק במסתננים.
רועי קונפינו: בתוך הסעיף הזה יש תקנות שלא מנוצלות עד הסוף.
רועי קונפינו: אנשים שעובדים ברשות ההגירה מקבלים שכר והשכר שלהם, כדי לוודא שהם מקבלים אותו באופן מלא, יש תקנה בסעיף שאמורה להתמודד עם מצב בו נחתם הסכם שכר במשק והשכר שלהם עולה.
רועי קונפינו: הם מקבלים את כל השכר שלהם.
רועי קונפינו: במקרה הספציפי הזה לא היה צורך להשתמש בתקנה הזאת כי לא התממשה האפשרות שהשכר יעלה.
גאלב מג'אדלה: אני מגיע למעבר בדרך לירדן וכולם בוכים על כוח האדם, על התנאים ועל כך שמקצצים להם בשעות, והנה כאן אתה מחזיר כסף.
גאלב מג'אדלה: איך זה יכול להיות?
רועי קונפינו: הכסף הזה לא פוגע בהם.
גאלב מג'אדלה: מתעללים באזרח בגלל תנאים שעכשיו אתה אומר שלא מנצלים את הכסף הזה וזה במקום לתת שירות לאזרח במעברים.
משה גפני: הוא לא יודע לענות לך.
משה גפני: זה לא הדיון על כך.
משה גפני: הוא אמר לך באופן ברור שהנושא לא ייפגע בכלל.
משה גפני: כל מה שקיים בכל הסעיפים האלה, זה תת ביצוע.
שי חרמש: אז אפשר להעביר בשנה הבאה.
גאלב מג'אדלה: עכשיו אני מוחה.
גאלב מג'אדלה: אני מצביע נגד ואני מוחה על כך שמעלימים ממני אינפורמציה חשובה.
שי חרמש: שהיא לא ביטחונית.
גאלב מג'אדלה: גם אם אני לא הייתי בצבא, אני שר לשעבר.
גאלב מג'אדלה: היו דיונים הרבה יותר ביטחוניים ורגישים בממשלה, בהם הייתי נוכח ואתה מעלים ממני אינפורמציה חשובה.
גאלב מג'אדלה: זה שאתה אומר לי שאתה לא יכול להסביר, כמה שנים לא הסבירו הרבה דברים שלא נוגעים בכלל לביטחון וזה היה תחת המעטפת והכותרת ביטחון, רגישים, חשובים, סודיים וחסויים.
גאלב מג'אדלה: אני רוצה לשמוע.
גאלב מג'אדלה: נמצאת כאן דובר צה"ל לשעבר.
גאלב מג'אדלה: אני מוכן לצאת, תסביר לה.
משה גפני: אני רוצה לומר לחברים שאם אנחנו מאשרים את זה עכשיו, זה עובר לוועדה המשותפת של תקציב הביטחון בראשותו של חבר הכנסת שאול מופז.
אורי אריאל: מתי מתקיימת הוועדה?
משה גפני: בעד אישור פניות מספר 919 עד 943 -
שי חרמש: אני מבקש להגיש רביזיה.
שי חרמש: אני מגיש רביזיה.
אורי אריאל: גפני, אם אתה רוצה לעשות את זה בברוטאליות, נעשה כך.
אורי אריאל: אני שאלתי שאלה ואמרת לי שהוא ייתן תשובה.
משה גפני: עניתי לך.
משה גפני: אתה לא שמעת אותי.
משה גפני: אמרתי לפני ההצבעה שהכסף הזה עובר לוועדה המשותפת.
אורי אריאל: שאלתי שאלה אחרת.
אורי אריאל: שאלתי אותו האם זה דחוף והוא אמר כן.
אורי אריאל: אמרתי שהרי אין ועדה לתקציב הביטחון.
משה גפני: יש ועדה.
משה גפני: אני מצטער, התשובה שאני אמרתי היא שאני רוצה שכאן לא יהיה עיכוב.
משה גפני: יהיה עיכוב בוועדה שאין לי שליטה עליה או לך אין שליטה עליה, בראשה עומד חבר הכנסת שאול מופז, אני מקווה שהוא יכנס מיד את הוועדה.
משה גפני: אם הוא לא יכנס מיד את הוועדה, אני לא רוצה שהתקלה תצא מתחת ידינו.
אורי אריאל: התקלה היא שלא מקבלים כאן הסברים.
משה גפני: אבל את ההסברים מקבלים שם.
שי חרמש: התקלה היא שבעשר דקות מאשרים שלושת רבעי מיליארד שקלים.
משה גפני: אורי, אתה ותיק בעניין הזה ואתה גם היית יושב ראש הוועדה המשותפת בקדנציה מסוימת.
משה גפני: אתה רוצה שאני לא אאשר כי שאול מופז לא מכנס את הוועדה?
שי חרמש: לא מעבירים שלושת-רבעי מיליארד בעשר דקות.
שי חרמש: גפני, רביזיה.
משה גפני: פנייה מספר 916 – נכי רדיפות הנאצים
גיא הרמתי: מדובר בשינויים פנימיים ברשות לניצולי השואה, העברה מהרזרבה של 170 מיליון שקלים לתקנת התגמולים.
משה גפני: רבותיי, אני רוצה להסביר לכם במה המדובר.
משה גפני: כדי לתת את מענקי האיזון הורידו 182 מיליון שקלים.
משה גפני: הייתה התקוממות של חברים, גם אני התקוממתי.
משה גפני: בסוף הצבעתי כי אמרו שזה לא ייפגע אבל יש עלי ביקורת גדולה בעיתונים.
משה גפני: הייתי במגעים עם אגף התקציבים.
משה גפני: מה שקורה עכשיו זה שירדו 182 מיליון שקלים מהסעיף הזה ועכשיו, כשיש כסף, מחזירים לסעיף 292 מיליון שקלים שזה למעלה ממאה מיליון יותר מאשר לקחו בפעם הקודמת.
משה גפני: אם העיתונאים יהיו כנים ובאמת ייקחו את הפרוצדורות האלה ויכתבו עליהם, צריך לכתוב שבגלל המחאה שהייתה כאן בוועדה, חזר סכום של למעלה ממאה מיליון שקלים נוספים מעבר למה שהיה.
שי חרמש: אדוני שם לב שאין עיתונאים?
משה גפני: בעד אישור פנייה מספר 916 – פה אחד הפנייה אושרה אני מצביע על הרביזיה של חבר הכנסת אורי אריאל ושי חרמש.
זבולון אורלב: אדוני, אני לא אצביע על הרביזיה כי לפי הבנתי תקנון הכנסת לא מאפשר להצביע עכשיו.
משה גפני: קיבלנו אישור מהיושב ראש.
יצחק וקנין: אם זה בסדר היום, אין בעיה להצביע.
יצחק וקנין: זה בסדר היום.
יצחק וקנין: אני מכיר את התקנון.
יעקב אדרי: אתה מכיר הכול, אבל אני לא.
יעקב אדרי: תן לי לשמוע את הדברים.
משה גפני: אני כמעט לא משתמש בזה, אבל זה מופיע בסדר היום אחרי התייעצות גם עם היועצת השמפטית וגם עם היועץ המשפטי של הכנסת.
ציון פיניאן: אם הרביזיה לא מופיעה בסדר היום, צריך להצביע אחרי חצי.
שי חרמש: גפני, אני מוותר על החצי שעה.
שי חרמש: תצביע.
משה גפני: בעד אישור הרביזיה – מיעוט הרביזיה לא התקבלה
משה גפני: הרביזיה של חבר הכנסת גאלב מג'אדלה.
ציון פיניאן: גם לאורי אריאל יש רביזיה.
משה גפני: אנחנו מצביעים על הרביזיה של אורי אריאל.
משה גפני: אני מקדם בברכה את שר התיירות, סטס מיסז'ניקוב.
משה גפני: ברשותך, אדוני השר, אנחנו נתחיל בנושא קצר שהוא מאוד חשוב, כנראה גם לך.
משה גפני: אנחנו עוסקים בעניין של תע"ש – של התעשייה הצבאית – לגבי הפיתרון של המצוקה התקציבית במתווה שאנחנו הולכים בו כדי לפתור את הבעיה.
משה גפני: אנחנו הקמנו צוות, שבראשו עומד חבר הכנסת שי חרמש, ומסייע לו מנהל הוועדה טמיר כהן.
משה גפני: אנחנו מתקדמים עם העניין הזה.
משה גפני: שי, אתה רוצה להגיד כמה מילים?
שי חרמש: אני מניח שכן.
משה גפני: לא, חשבתי שהיום אולי החלטת לא לדבר.
שי חרמש: לא, אני אקצר.
משה גפני: אתה לא צריך לקצר, לא אמרתי לקצר.
שי חרמש: לא, לפרוטוקול - - -
משה גפני: עכשיו הבמה היא שלך.
משה גפני: זה לא העגבניות של אתמול.
שי חרמש: הדעה שרציתי להציע אתמול באמצע הדיון על המים של הנכים – קודם כל לסגור את ברזי המים בכנסת, ואז אפשר לחסוך מים.
שי חרמש: הגיעה הודעה בדיוק באמצע הדיון.
שי חרמש: אני שמח – בשם הצוות שמטפל מטעם ועדת הכספים במשבר בתע"ש, בהשתתפותו, בעזרתו הרבה של טמיר כהן והשתתפותי בנושא – לדבר כרגע על התקדמות של שלב אחד נוסף במאמץ להביא להבראת החברה, ולהכנתה – על-פי מה שסוכם עם כל הגורמים – בשלב כזה או אחר להפרטה מלאה.
שי חרמש: לפנינו עומדות כרגע כמה בעיות: תהליך הכנת ההסכמים וההסדרים בין ההסתדרות לבין משרד האוצר, שעה שקיימת הסכמה מלאה בין שני הגופים, הן ביחס ל-950 העובדים שייצאו לפרישה מוקדמת, והן ביחס לרשת הביטחון.
שי חרמש: ביחס לעובדים הנוספים – יש הסכמה מלאה שניתנה מצד האוצר, והסכמה של ההסתדרות לתנאים האלה – הן לעלויות והן לתהליך.
שי חרמש: מטבע הדברים, טיפול בחברה עם אלפי עובדים, הוא מהלך שלוקח זמן, שדורש זמן.
שי חרמש: על דעת אנשי הצוות מוועדת הכספים – סברנו שיש לתת את הזמן הראוי לנושא הזה, לא לפעול בנחרצות ובמהירות, אלא לפעול בנחישות ובהיגיון רב, ולהגיע לסיכומים שייתנו מענה ראוי, נכון ומדויק, וללא טעויות; מה גם שמדובר פה על סכומים מאוד גדולים של כספים שצריכים להינתן פה.
ניצן הורוביץ: בכמה מדובר – ההלוואה?
שי חרמש: תיכף נגיע להלוואה.
שי חרמש: ההלוואה היא רק חלק מפיתרון של חוב, כך שההלוואה היא הסיפור הקטן בעניין, ניצן.
שי חרמש: מה שהוא אומר פה כרגע זה 150 מיליון, אבל הסיפור הוא יותר משמעותי מה-150 מיליון.
שי חרמש: על דעת טמיר ועל דעתי, באנו בפנייה – גם למשרד האוצר וגם למשרד הביטחון – למנוע את הסאגה שבתחילת כל חודש, ב-7 לחודש, מצלצלים אנשי ועד העובדים, מבקשים את המשכורות שאינן - - -
משה גפני: כולל אם זה ערב סוכות.
שי חרמש: כולל ערב סוכות, בהתראה של 90 דקות להגיע לכנסת.
שי חרמש: למדנו את הלקח הזה.
שי חרמש: הבנו שכל ההסדרים האלה ידרשו סדר גודל של חודשיים-שלושה להגיע לכל ההסכמות, לכל המסמכים, לכל החתימות.
שי חרמש: באנו היום לוועדה בבקשה לאשר העברה של מה שנקרא, טכנית לפחות, 150 מיליון שקל הלוואת משרד האוצר לתע"ש.
שי חרמש: מי שקרא את המסמך שנמצא לפניכם – זו הפעם הראשונה שמופיעה האמירה שאומרת שה-150 מיליון האלה יהיו חלק משינוי מבנה ההון שתע"ש תעבור בסיוע האוצר לקראת ההפרטה.
שי חרמש: אף אחד הרי לא מעלה על דעתו שאפשר להפריט חברה שהגירעון בהון העצמי שלה הוא 2.4 מיליארד שקל.
שי חרמש: האוצר ייקח על עצמו – בשיתוף פעולה עם משרד הביטחון – לגבי פיתרון לנושא הזה.
שי חרמש: טכנית, ניצן, זו נקראת הלוואה.
שי חרמש: גם נאמר פה במפורש בנייר שאף אחד לא חושב שההלוואה הזאת תוחזר, זו גם לא הכוונה, רק צריך – בזכות המילה – לדעת איך להעביר את הנושא.
שי חרמש: אנחנו עומדים היום בציפייה, היושב-ראש, שבשלושת החודשים הקרובים ייקרו הדברים הבאים: יושלמו הניירות והמסמכים בין ההסתדרות לבין האוצר – יש הסכמות על הכול, צריך לעבוד על זה.
שי חרמש: יושלם התהליך מול משרד הביטחון על אבטחת - - לא מקובל לדבר שחברי כנסת - - -
משה גפני: רק רגע, רבותי, אי-אפשר לנהל כך ישיבה.
משה גפני: אני מבקש להפסיק את הדיבורים, מי שרוצה לדבר – שייצא החוצה.
שי חרמש: יושלם המהלך עם משרד הביטחון לגבי הקווים האסטרטגיים - - -
משה גפני: שי, תשאיר משהו לדיון עצמו, שיהיה בעוד כמה חודשים.
שי חרמש: אין לך מה לדאוג, יש כל-כך הרבה – לסמינר, לא לדיון.
שי חרמש: הנושא השלישי הוא נושא הצפת ההון של החברה, שאנחנו נהיה מעורבים בו כדי לאפשר את הוצאת הדוחות הכספיים של החברה – כמה שנים שהדוחות לא מוצאים מהתראת עסק חי.
שי חרמש: לאפשר לחברה לצאת למקורות בנקאיים חוצניים ולנהל את עצמה בעצמה.
שי חרמש: מה שעומד פה כרגע על סדר היום הוא דבר אחד לידיעה ודבר אחד לאישור.
שי חרמש: מהטכניקה והפורמליסטיקה אנחנו נתבקש לאשר היום עוד 150 מיליון שקל הלוואה לתע"ש, שתגדיל את צבר ההלוואות לאוצר לסדר גודל של כמיליארד ו-400 מיליון שקל, שכמובן, יצטרכו להיות מומרים בסופו של יום להון בעלים.
שי חרמש: אנחנו מקבלים לידיעתנו שמשרד הביטחון מגדיל את המקדמות באופן מיידי ב-150 מיליון שקל.
שי חרמש: אגב, יש גידול משמעותי בצבר ההזמנות של מערכת הביטחון לתע"ש, כאשר יש גם על עוד הרבה לעבוד.
שי חרמש: נמצא פה אבי פלדר, המנכ"ל, ניתן לו דקה או שתיים הזדמנות גם להגיד - - -
משה גפני: אם אני אתן לו.
שי חרמש: אם אתה תיתן לו, לא אני.
משה גפני: זה נראה כאילו עברת לליכוד וקיבלת את ראשות ועדת הכספים, ואתה עוד לא עברת לליכוד - -
שי חרמש: אגב, אני הייתי קרוב - - -
משה גפני: אני עוד לא התפטרתי.
שי חרמש: הייתי קרוב לזה שסטס יתפטר, אבל זה לא הסתדר ברגע האחרון.
משה גפני: הולך לנו פה נורא ואיום.
משה גפני: תגיד לי, אצלך זה גם היה ככה?
סטס מיסז'ניקוב: לא, שי תמיד עזר, הוא לא הפריע.
משה גפני: כן, גם לי הוא עוזר, זו האמת.
משה גפני: אנחנו מפעם לפעם מחליפים בדיחות.
שי חרמש: זה הכול, תאמין לי – בחיובי.
שי חרמש: בשלושת החודשים הקרובים אנחנו לא נעסיק את הוועדה.
סטס מיסז'ניקוב: בתקופה שלי – איפה שיושב שי, ישבה שלי יחימוביץ.
שי חרמש: אתה מוכן להחליף?
משה גפני: האמת היא שגם בתקופה שלי, עד שהיא נבחרה לראשות מפלגת העבודה.
משה גפני: עוד לפני זה כבר.
משה גפני: גאלב החליף אותה.
פניה קירשנבאום: אתה יכול להיות יושב-ראש המפלגה בפעם הבאה.
שי חרמש: איזו?
פניה קירשנבאום: מה זה משנה עכשיו?
שי חרמש: אני פנוי להצעות.
שי חרמש: נסיים את העניין בצורה פשוטה.
שי חרמש: טמיר ואני נלווה, בשלושת החודשים הקרובים, את כל ארבעת התהליכים – בחלק מהם אנחנו מעורבים, בחלק פחות.
שי חרמש: לא נטפל בנושאים הרגישים של הקווים האסטרטגיים – את זה מערכת הביטחון צריכה לפתור לבד.
שי חרמש: אנחנו מעוניינים להגיע למצב שבו לפני היכנס הפסח, כבר אפשר יהיה לבוא עם תוצאות ברורות, לא להגיע לעוד הסדרי ביניים כמו הדיון הזה, אלא להציג את המצג הסופי המלא, שייתן מענה על הכול.
שי חרמש: אני מוכרח לומר עוד מילה אחת – דבר שלא מקובל בציבוריות הישראלית – תהיה פה עבודה מתואמת בין כל הזרועות: ביטחון, אוצר, ועדת כספים, ועד העובדים וההסתדרות.
שי חרמש: אין פה משחקי אגו.
שי חרמש: טמיר ואני מקבלים אינפורמציה שוטפת ומלאה, ברמה יום-יומית, בצורה הגלויה ביותר.
שי חרמש: כדאי לציין את זה כי זה לא דבר טריוויאלי, מה גם שמדובר פה על הסדר שבסופו של דבר יגיע לסדר גודל – ניצן, שאלת כמה – למעלה משלושה מיליארד שקל, אבל יביא מענה לאחת התעשיות האסטרטגיות הבסיסיות שנמצאות כבר שנים ארוכות בין קיום ללא קיום, בין משבר למשבר נוסף.
שי חרמש: עד כאן סקרתי את הדברים.
שי חרמש: אני מבקש את אישורכם להעברת מה שנקרא "הלוואה" של עוד 150 מיליון שקל.
שי חרמש: הכוונה היא כמובן שהכול יומר להון בעלים בשלב מאוחר יותר.
משה גפני: אני אביא את זה להצבעה כמובן.
שי חרמש: ואני רוצה להציע, גפני, עם כל הלחץ שישנו על נושא קציר ים המלח, נמצאת פה נציגות תע"ש, זה מאוד חשוב לי לשמוע גם אותם – דקה או שתיים – איפה עומדת היום תע"ש, מעבר להסדרים האלה.
משה גפני: גם למלח?
שי חרמש: המלצתי היא - - -
משה גפני: לקציר המלח?
שי חרמש: לא, לפני קציר המלח.
משה גפני: אה, לפני קציר המלח.
שי חרמש: קציר המלח הוא עניין חקלאי, אבל אנחנו עוסקים ב - - -
משה גפני: אוקיי, תודה רבה שי.
משה גפני: אדוני השר, אני רוצה לומר לך, מה שנוגע לוועדת הכספים – אתה יודע, אתה היית יושב-ראש פה – האם אנחנו מאשרים את ההלוואה או לא מאשרים את ההלוואה.
משה גפני: יכול להיות שזה גם היה בזמן שלך, אבל אנחנו נוהגים להיכנס לסוגיה כזאת בכל הכוח, מכיוון שקודם כל, טובת העובדים לנגד עיננו.
משה גפני: מדובר על 3,000 עובדים - - -
טמיר כהן: 3,500.
קריאה: 3,400
משה גפני: 3,500, 3,400 – למעלה מ-3,000 עובדים.
משה גפני: מדובר על מהלך שהיה נגמר בסופו של דבר, והיתה פה כבר דעה שלא לאשר את העברות הכספים הללו, מכיוון שהממשלה ורשות החברות הממשלתיות והנהלת החברה לא הגיעו לפתרון.
משה גפני: אז אנחנו עשינו את הדבר שאנחנו עושים בכמה מקומות – בעיקר במפעלים, אבל לא רק – שהוועדה מלווה את התהליך.
משה גפני: ברגע שהוועדה מלווה את התהליך – והם באמת עושים עבודה טובה, שי חרמש וטמיר – יש התקדמות, מה שלא היה במשך כל השנים הללו, או במשך כל התקופה הזאת, ובאמת עומדים בפני פיתרון.
משה גפני: אני אבקש מרשות החברות הממשלתיות – מאיר שמרה, אם אפשר בקצרה.
מאיר שמרה: בקצרה מאוד.
מאיר שמרה: מסתמן שהגענו להבנות עם הסתדרות העובדים - - -
משה גפני: מישהו בסוף יגיד תודה לוועדת הכספים, או שבסוף תהיה מסיבת עיתונאים שבה שר האוצר יגיד, יחד עם ראש הממשלה, שהם פתרו את הבעיה של תע"ש?
קריאה: - - - לוועדת הכספים.
משה גפני: בגוף הסרט.
קריאה: לא יקרה.
מאיר שמרה: אני מניח שתע"ש יגידו את זה.
מאיר שמרה: אבי – זה רשום לו - -
משה גפני: לא יקרה.
מאיר שמרה: לאבי פלדר, נכון?
אבי פלדר: אתה צודק.
קריאה: רק שטייניץ - - -
משה גפני: לא רק שטייניץ, גם נתניהו.
מאיר שמרה: אבי אומר שזה רשום לו, אבל בכל מקרה - - -
משה גפני: הם יושבים במסיבת עיתונאים והם אומרים: "אנחנו הפחתנו את מס ההכנסה למעמד הביניים" – כמה הייתי צריך להילחם איתם, הם הרי התנגדו.
משה גפני: "הפחתנו את מחירי התחבורה הציבורית" – כמה הייתי צריך להילחם איתם.
משה גפני: "הפחתנו את מס הרכישה" – הממשלה החליטה לא להפחית את מס הרכישה.
סטס מיסז'ניקוב: אני יכול להתערב?
משה גפני: אתה יכול, אתה בכל הבית פה, אתה יושב-ראש הוועדה לפניי.
סטס מיסז'ניקוב: היתה פעם פרסומת לטוטו, בשנות ה-80, שם אמרו: "השקענו בחממה, השקענו בטכנולוגיה".
סטס מיסז'ניקוב: אני ממלא את הטוטו, אז גם אני שותף.
סטס מיסז'ניקוב: זה בדיוק ה - - -
משה גפני: שותפים, ברור.
משה גפני: טוב, זה היה סתם – התוכנית האומנותית של הדיון.
משה גפני: אנחנו יודעים את הסוף, הכול בסדר, אבל אנחנו עושים את מלאכתנו, ואנחנו נשמח מאוד, אנחנו נחגוג כאן בוועדה, ברגע שהבעיה של תע"ש תיפתר.
מאיר שמרה: בקצרה רבה, אנחנו אכן מביאים לפה בקשה לאשר הלוואה של 150 מיליון שקל במתכונת שנעשתה בחודשים הקרובים.
מאיר שמרה: מעבר לזה, כפי שמפורט פה בסעיף 7, נחתם מול משרד הביטחון סיכום, כאשר משרד הביטחון מממן דרך הקדמת מקדמות.
מאיר שמרה: תשלום מקדמות – עוד 150 מיליון שקל, בסך הכול אנחנו מדברים על 300 מיליוני שקלים, שאמורים להספיק לטווח של מספר חודשים.
מאיר שמרה: בטווח הזמן הזה אנחנו עובדים, התחלנו כבר, עבודה מאוד מוקפדת מסביב לשעון עם הנהלת החברה ועם ההסתדרות.
משה גפני: כמה זמן אתה מעריך?
מאיר שמרה: אני מעריך – הרצון שלנו, מבחינת לוחות הזמנים, הוא בסוף הרבעון הזה - - -
משה גפני: דבר בעברית – לפני פסח?
שי חרמש: ערב פסח.
מאיר שמרה: סוף מרץ.
משה גפני: עכשיו אני אתחיל לחפש בלוח?
משה גפני: פני פסח או אחרי פסח?
מאיר שמרה: לפני פסח.
משה גפני: נתכנן כבר את הישיבה של ערב פסח, כמו ערב סוכות.
שי חרמש: פסח זה בחודש ניסן.
מאיר שמרה: זה יקרה לפני פסח, זה הלו"ז שלנו - - -
משה גפני: בסדר, דבר בעברית.
שי חרמש: עד תענית אסתר זה גמור.
משה גפני: תענית אסתר לא חשוב עכשיו, עכשיו חשוב לפני פסח.
מאיר שמרה: כאשר במועד הזה של לפני פסח אנחנו נרצה במקביל, מחד, לחתום הסכמים מחייבים – שכרגע עמלים על כתיבתם – מול ההסתדרות וארגון העובדים.
מאיר שמרה: מאידך, לאשר בוועדת השרים לענייני הפרטה את מהלך ההפרטה, ולאשר פה בוועדה – בוועדת הכספים של הכנסת – את דרך ההפרטה, כדי שהדברים יסתדרו ונצא לדרך.
משה גפני: תודה רבה, מצוין.
משה גפני: אבי פלדר – אתה רוצה להגיד משפט?
אבי פלדר: - - -
משה גפני: ניצה, אוקיי, בבקשה.
משה גפני: יושבת-ראש תע"ש.
ניצה פוזנר: הגענו לקו הסיום.
ניצה פוזנר: לפחות התנאי ההכרחי התמלא.
ניצה פוזנר: מסתמן שוועדת הכספים בראשות היו"ר, חבר הכנסת גפני, ויו"ר ועדת המשנה - -
משה גפני: אין לך מה לדאוג – זה לא יהיה בעיתונים.
משה גפני: בעיתונים יהיו נתניהו ושטייניץ.
ניצה פוזנר: - - חבר הכנסת שי חרמש, ובליוויו המסור של מנהל הוועדה, טמיר כהן - - -
ניצה פוזנר: אמרתי.
שי חרמש: לא, יכתבו שטייניץ.
סטס מיסז'ניקוב: מההתלהבות של המתקפה על - - -
ניצה פוזנר: הם הצליחו לעשות את מה שאף אחד לא הצליח לעשות, וזה להעמיד את נושא קידום הסדר תע"ש בראש סדר העדיפויות של המשרדים – האוצר והביטחון – לזמן קצר אבל מספיק, למרות הנושאים הדחופים שיושבים אצלם על השולחן, ואני לא מזלזלת בזה.
ניצה פוזנר: עשיתם את הבלתי אפשרי.
ניצה פוזנר: לכן אני מבקשת להודות ליו"ר גפני, ליו"ר ועדת המשנה, חרמש ולמנהל הוועדה, טמיר כהן, וכמובן, גם לאנשי רשות החברות.
משה גפני: לכל חברי הוועדה.
ניצה פוזנר: למנכ"ל - - -
ניצה פוזנר: תיכף, אנחנו גם נגיע אליהם.
ניצה פוזנר: למנכ"ל, דורון כהן, למשנה, מאיר שמרה ולאחראית על התעשיות הביטחוניות, קרין טננבאום – שלה גם שלוחה ברכת מזל טוב, נולד הלילה בנה הבכור - -
משה גפני: מזל טוב, יפה.
ניצה פוזנר: - - יחד עם ההסדר, וזה חשוב מאוד.
ניצה פוזנר: וכמובן, כל חברי הוועדה ועובדי הרשות - - -
משה גפני: היא לא תקרא לו "תע"ש".
דב חנין: ותודה להורינו שהביאונו עד הלום.
ניצה פוזנר: לא, גם אם אנחנו לא מודים, זה כבר לא משנה.
ניצה פוזנר: אני מקווה שתוך חודשים ספורים התהליך יבשיל, ויחזור לוועדה לאישור הליך ההפרטה, כשכולם, גם בלי הקרדום של כל חודש דיון, יתגייסו לזה ויעשו את מה שצריך, כי זה שלושה חודשים וזה מעט זמן.
משה גפני: תודה, אני מאוד מודה לך.
משה גפני: אתה רוצה להגיד משפט?
אבי פלדר: אני רק רוצה להגיד דבר אחד: קודם כל, תודה - - -
משה גפני: בסדר, תודות – זה כבר בסדר.
אבי פלדר: אבל אני מציע גם שטמיר יצטרף ל - - - של תע"ש בסוף, כי הוא עובד תע"ש בחודשים האחרונים.
אבי פלדר: אבל אני רוצה להגיד עוד דבר אחד - - -
משה גפני: אני מבקש לא לעשות שום דבר מאחורי גבי, קודם אני צריך לשחרר אותו מכאן.
אבי פלדר: במקביל למה שנעשה בוועדה ובפעילות הזאת – החברה כחברה, אני רק רוצה להגיד: בשנת 2011 צבר ההזמנות לעומת המכירות שלה עלה.
אבי פלדר: זאת אומרת, החברה ממשיכה לפעול, לתפקד.
אבי פלדר: הכסף שמושקע כאן הוא כסף טוב שיביא הרבה תשואה לעם ישראל.
ניצן הורוביץ: משהו חשוד שכולם מסכימים, מה אין אף - - -
משה גפני: פה בוועדה זה דבר מקובל, זה לא דבר חריג.
משה גפני: כן, דב, אני אתן – תאמר משפט, בסדר?
דב חנין: משפט אחד, אדוני היושב-ראש.
דב חנין: כפי שאדוני יודע, אני הגעתי לדיון אחר ואני לא מתכוון כרגע להשבית פה את השמחה.
דב חנין: אבל אני רוצה להעיר ברמה העקרונית שסוגיות של הפרטה תמיד ראויות לבחינה מאוד מעמיקה - -
דב חנין: - - תמיד בסופו של דבר, מתגלה לנו, אחרי כמה שנים, שהפסדנו נכסים, הציבור הפסיד הרבה נכסים, ומישהו עשה רווח מאוד גדול על חשבונו.
דב חנין: אז אני מציע, אדוני היושב-ראש, בתבונתך, לזמן את הוועדה כדי לבחון את הדברים גם מבחינת מספרים ונתונים.
משה גפני: מה שעלה כאן – נושא ההפרטה יובא לכאן לדיון.
משה גפני: הברירות שעמדו לפנינו היו ברירות - - היתה ברירה טובה, אבל בלתי אפשרית.
משה גפני: היה נושא – אני לא רוצה להיכנס לפרטים, בגלל שחלק מהפרטים הם לא פרטים שראויים לעלות על השולחן, והם נידונים בחדרי חדרים.
משה גפני: היתה אפשרות יותר טובה, היא היתה בלתי אפשרית בגלל סיבות שונות.
משה גפני: הנושא של ההפרטה במקרה הזה – והוא יידון בנפרד, כאשר הוא יובא, כאשר הוא ייחתם – הוא הברירה הטובה ביותר מבין כל הברירות.
משה גפני: אחרת היה מצב שלאנשים לא היה שכר, החברה היתה מתפרקת.
משה גפני: אנה אנו באים?
משה גפני: לפני כמה חודשים עמדנו ממש חסרי אונים מול הדבר הזה, שהוא היה נורא.
משה גפני: את הדברים שאמרת – ואתה יודע, אני לא בעד הפרטה, אני לא חושב שזה דבר נכון, אבל גם מתנגדי ההפרטה בוועדה תומכים – נכון להיום – במהלך הזה.
משה גפני: יושב-ראש ועד העובדים, אחרון הדוברים, ואנחנו עוברים לסעיף המרכזי.
יצחק יהודה: קודם כל, תודה רבה, יושב-הראש - - -
משה גפני: תודה – זה בסדר.
יצחק יהודה: לא, תודה לך שמינית את הצוות הזה, שהאיץ את התהליך – מה שנקרא, היה קטליזאטור נהדר – גם חבר הכנסת חרמש וגם מנהל הוועדה טמיר.
יצחק יהודה: אני רק לא רואה פה מסיבת סיום, אני שומע - - -
משה גפני: נכון, ממש לא.
יצחק יהודה: - - - אנחנו עוד נמצאים בתהליך.
יצחק יהודה: יש לנו את ההסכמות עם האוצר, יש לנו הסכמות עם ההנהלה, יש לנו הסכמות עם כולם.
יצחק יהודה: עדיין יש את המכשול של משרד הביטחון, שכנראה בתקופה האחרונה החליט לשנות את עורו, או אחד מהדמויות.
יצחק יהודה: אז יש גם דברים אישיים בנושא הזה.
יצחק יהודה: אני תקווה שבפרק הזמן שעד פסח אנחנו נצליח לחתום על הסכם כזה – הסכם של הפרטה, חברי הכנסת הנכבדים, לא נעים.
יצחק יהודה: בנסיבות שנוצרו אנחנו נאלצנו להסכים למהלך ההפרטה הזה.
יצחק יהודה: אני מקווה שהוא יהיה כפי שרצינו, כל תע"ש ביחד, כגוף אחד, ולא ייפרד מתע"ש חלק אחד.
יצחק יהודה: היום יש כבר מכשול – רוצים לקחת נכסים מתוך החברה הזאת.
יצחק יהודה: אם לא יהיה לנו את הביטחון הסוציאלי, יהיו לנו כל ההזמנות ביד, ואנשים ידעו שיש להם ביטחון כלכלי – לכל העובדים שנשארים בחברה – כי זה לא פשוט לי כיושב-ראש ארגון להוציא ממעגל העבודה היום 950 עובדים.
יצחק יהודה: זה לא פשוט.
יצחק יהודה: אנחנו נוציא אותם לפנסיה בכבוד, אבל אנחנו רוצים שתהיה לנשארים תוחלת להרבה, הרבה, הרבה שנים של עבודה למען ביטחון המדינה.
יצחק יהודה: תודה רבה לכם.
משה גפני: תודה רבה, יצחק יהודה, יושב-ראש ועד העובדים.
משה גפני: דב, המשמעות של העניין – אני קיבלתי ממנו טלפון, טלפון מאוד מרגש, כשאנחנו אישרנו פה בחטף, ממש – מה שאנחנו לא נוהגים לעשות בוועדה – לשלם בערב החג את המשכורות של העובדים, כשהיתה התנגדות להעביר את הכסף הזה – בצדק, התנגדות פורמאלית, נכונה מבחינה מנהלית.
משה גפני: אף על פי כן, באתי במיוחד, קבעתי ישיבה בתוך שעה – ערב סוכות, עזבתי את הסוכה, נסעתי מבני-ברק לכאן, כינסו את הוועדה.
משה גפני: הייתי לבד, הגיע חבר ועדה שהתנגד – בצדק, אני שמח על זה שהוא התנגד.
משה גפני: קראתי לו פה לחדר והסברתי לו שזה למעלה מ-3,000 עובדים שלא תהיה להם משכורת ערב החג.
משה גפני: הוא הסיר את ההתנגדות שלו בתנאי שאנחנו נכנסים לעניין בכל הכוח.
משה גפני: נכנסנו לעניין בכל הכוח, ואני שמח שאנחנו פה.
משה גפני: העמדת ההלוואה לחברת התעשייה הצבאית לישראל בע"מ בהתאם לסעיף 10 לחוק החברות הממשלתיות, כפי שמונחת אצל חברי הכנסת, הלוואה של 150 מיליון שקל.
משה גפני: מי בעד אישור ההלוואה – ירים את ידו.
משה גפני: נגד – אין
משה גפני: ההלוואה אושרה.
משה גפני: אני עובר לשני הסעיפים הבאים, שהם באותו עניין: עמדת הממשלה בנושא ים-המלח.
משה גפני: ים-המלח עומד עכשיו על סדר היום, גם בנושא של ההסכם עם כי"ל – עם "כימיקלים לישראל" – שהממשלה חתמה, בכלל, כל הנושא של קציר המלח, כל מה שנלווה לעניין.
משה גפני: אנחנו מקיימים את הדיון הזה, התקבל בוועדה אישור של דיון מהיר.
משה גפני: ברשותכם, אדוני השר, אני אתחיל קודם כל עם חברי הכנסת שיעלו את העניין.
משה גפני: איתן כבל לא נמצא, הוא כתב לי שהוא עוד מעט יגיע.
משה גפני: מי שנמצאים הם דב חנין, ניצן הורוביץ, שלי יחימוביץ – גם לא נמצאת ויוחנן פלסנר – גם לא נמצא.
משה גפני: דב חנין, בבקשה.
משה גפני: החוק שלך, אגב, לא אושר.
דב חנין: כן, החוק שלנו, אדוני היושב-ראש.
משה גפני: החוק שלנו, סליחה, אבל אתה מורי ורבי בעניין הזה של איכות הסביבה, ואני - -
דב חנין: כולנו יחד ולא הצלחנו - - -
משה גפני: - - מתחבא מאחורי הגב שלך.
משה גפני: האמת היא שכנראה הם לא אישרו את זה בגללי.
משה גפני: הם לא מאשרים לי חוקים בוועדת שרים לחקיקה, זה בתור נקמה.
משה גפני: אז לא הבנתי למה לא מאשרים לך, אז אמרו לי "אוי לרשע ואוי לשכנו".
פניה קירשנבאום: לא נכון.
משה גפני: לא נכון?
פניה קירשנבאום: לא, ממש לא.
פניה קירשנבאום: - - - בדיוק מה הסיבה שלא - - -
משה גפני: אגב, שיהיה כתוב בפרוטוקול, זה לא אמיתי מה שאמרתי.
קריאה: ברור לגמרי.
משה גפני: זה היה הומור וזהו.
סטס מיסז'ניקוב: בדיחות הדעת.
דב חנין: תודה, אדוני היושב-ראש - - -
משה גפני: עוד יחשבו שזה ברצינות.
קריאה: אתה יודע, אחר-כך זה - - -
דב חנין: אדוני היושב-ראש, אתה בצדק חיברת את שני הנושאים.
דב חנין: בצדק חיברת את הנושא של החלטת הממשלה על ההסכם עם "מפעל כימיקלים לישראל" עם הצעת החוק שבאה להגן על ים-המלח ברמה הסביבתית.
דב חנין: יש קשר בין העובדה שההסכם אושר, לבין זה שהחוק שמגן על עתידו של ים-המלח, נדחה על-ידי ועדת השרים לענייני חקיקה אתמול.
דב חנין: זה לא סוף הדרך – יש ערר, והדיון הזה יגיע - - -
משה גפני: זאבי, שמתי אותך שם כדי שתשתיק את העיתונאים, אז בסוף אתה גם מפריע?
קריאה: הם לא עיתונאים.
משה גפני: כתבים?
קריאה: שילכו לערוץ הכנסת.
קריאה: הם עברו לפוליטיקה.
שי חרמש: רק, אלה עוד מועמדים חדשים?
משה גפני: אני מציע שכשאתם אומרים שאתם לא הולכים לכנסת – תגידו "בלי נדר".
משה גפני: טוב, בבקשה.
שי חרמש: ניצן, אתם הולכים להיות האיגוד המקצועי הכי גדול בכנסת עוד מעט.
דב חנין: אם כן, זה לא סוף הדרך, הנושא הזה יגיע גם להחלטתה של הממשלה, ולכן חשוב, אדוני היושב-ראש, שאנחנו מקיימים אותו כאן.
דב חנין: אני רוצה להתחיל – למרות שזו ועדת הכספים – דווקא מהצד הסביבתי, כי אפשר להפיק כספים מים-המלח – ומפיקים מים-המלח הרבה כספים.
דב חנין: לצערי, הם לא מגיעים לציבור, אבל הרבה כספים מפיקים מים-המלח.
דב חנין: אבל קודם כל, אנחנו צריכים לגרום לכך שיהיה לנו גם ים-המלח, שים-המלח לא ימות.
דב חנין: וכדי שים-המלח לא ימות צריך לטפל, אדוני היושב-ראש, באופן כולל במגוון הבעיות הסביבתיות שקיימות בים-המלח, ואני אומר אותם בקצרה.
דב חנין: באגן הדרומי של ים-המלח מופקים המינרלים בדרך הזולה ביותר שמוכרת לנו – והיא דרך הייבוש.
דב חנין: דרך האידוי והייבוש גורמת לכך שמצטברת פסולת של מלחים על הקרקעית, האגן נמצא בעלייה.
דב חנין: את הפסולת הזו צריך לפנות.
דב חנין: צריך היה לפנות אותה מזמן, המפעלים לא עשו את זה.
דב חנין: עכשיו מגיעים להסכם – סוף סוף – שמפנים את זה.
דב חנין: המזהם משלם, זאת אומרת, המפעלים היו צריכים לשאת ב-100% מהעלויות, המדינה ויתרה על חלק.